《斋居呈陈二高三兼似故人黄玄林敏及从弟》
明代·周玄

槐叶阴阴杨柳垂，高斋独坐日斜时。
地经积雨多秋竹，鸟惜残花恋故枝。
卧病山城非中酒，旧游洛社总能诗。
相从每过扬雄宅，一曲阳春慰所思。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。